Rikunarita-ORG/Wikinium huggingface dataset:
# 胡芝

胡芝
**胡芝**Wu4zi1（波蘭文：**Łódź**，波蘭文讀音：[wut͡ɕ]）係波蘭嘅第三大城市，胡芝省首府，位於波蘭中部，人口約莫71萬。喺波蘭文入面，「胡芝」呢個字解作「船仔」，而胡芝嘅市旗同市徽都有架船仔。

## 教育

胡芝有三間波蘭嘅主要大學同一啲高等教育嘅學校。胡芝最多學生入讀嘅第三級學院係：

* 胡芝大學（Uniwersytet Łódzki）
* 胡芝科技大學（Politechnika Łódzka）
* 胡芝醫科大學（Uniwersytet Medyczny w Łodzi）
* 胡芝國立電影學院（Państwowa Wyższa Szkoła Filmowa, Telewizyjna i Teatralna w Łodzi）

## 出面網頁

* www.uml.lodz.pl/
# 鑽油台

巴西對開海面嘅P-51鑽油台
**鑽油台**（英文：**oil platform**），又叫**海上鑽油台**或者**石油平台**，係一個起喺水面以上，用嚟從水底提取石油嘅工程建設。有唔少鑽油台亦都有住人嘅地方，等喺鑽油台上面做嘢嘅工人有地方過夜。

有啲鑽油台係打樁釘死喺海底嘅，有啲就係浮喺水面嘅。仲有啲地方為咗起鑽油台而填海填咗個人工島出嚟擺個鑽油台。

起鑽油台嘅地方底下都係有岩層係有石油或者天然氣嘅。呢啲地方大部分都係海裡面，大陸架上面。

鑽油台下邊駁住油井，將油井入面嘅石油或者天然氣泵出嚟，然後用一啲好似臍帶咁嘅喉管運去陸地，最後送去用石油嘅地方。有啲大嘅鑽油台自己做埋煉油廠，將新鮮掘出嚟嘅石油提煉好先至泵去陸地。

鑽油台經常涉及環保爭議，因為燒化石燃料牽涉到氣候變化嘅問題，鑽油嘅過程又會影響油田附近嘅自然環境。最膾炙人口嘅例子係2010年墨西哥灣漏油事故，呢單嘢搞到墨西哥灣嚴重受污染，死咗好多海鳥、海魚等野生動物，令到公眾對石油開採業越嚟越反感。

鑽油台種類圖解

## 參考

## 連出去

* 美孚石油：海上鑽油台圖解 (英文)
* Popular Mechanics (科普力學)：鑽油台圖解 (英文)
* 鑽油台災難一覽 (英文)
# 1月31號

**1月31號**係公曆年嘅第31日，離年尾重有334日（閏年335日）。

|  |
| --- |
| 呢幾年嘅今日 |
| 2025年 |
| 2024年 |
| 2023年 |
| 2022年 |

## 大件事

* 1906年：厄瓜多爾發生地震。
* 1942年：日本軍大勝響馬來亞半島嘅英軍，馬來亞抗日戰爭結束。
* 1949年：中國人民解放軍喺中國國民黨北平守軍將領傅作義投降之後和平進入北平城，平津戰役結束。
* 1975年：安哥拉由葡萄牙獨立。
* 1984年：四名匪徒揸槍打劫停喺香港中環德輔道中寶生銀行外面嘅解款車，之後喺北角同銅鑼灣鬧市同警方三度爆發槍戰，一個20歲女人中流彈死。
* 2000年：阿拉斯加航空一客機由墨西哥Aeropuerto Internacional de Puerto Vallarta經三藩市國際機場飛去Seattle–Tacoma International Airport期間失事，機上88人咸不剌死晒。
* 2001年：日本航空兩客機喺燒津駿河湾上空爭啲相撞。
* 2002年：印尼落咗兩個星期暴雨，好多地方冧山泥同水浸，最少142人死，超過12萬公頃農田浸咗。爪哇、蘇門答臘同峇里災情最西利，而首都耶加達亦都水浸街。
* 2006年：格林斯潘卸任美國聯邦儲備局理事會主席，由美國總統經濟顧問委員會主席伯南克接任。
* 2008年：日本放送協會報導：中國出產嘅冷凍煎餃含有機磷系殺蟲劑「甲胺磷」事件，已搞到至少415個日本民眾中毒送醫。
* 2013年：中華民國總統府深夜出新聞稿，內定由行政院副院長江宜樺接任行政院長、交通部部長毛治國接任行政院副院長，時任行政院長陳冲轉任總統府資政。
* 2013年：香港本土成立，聲稱唔支持港獨、民族自決同埋以武力方式應對中港矛盾。
* 2018年：港鐵沙田至中環線嘅灣仔地盤五日內第二度發現千磅戰時炸彈，至深夜疏散附近五千名市民。
* 2019年：關閉三年幾翻新嘅香港星光大道重開。
* 2020年：英國正式退出歐盟，英歐關係進入11個月長嘅過渡期。
* 2025年：墨西哥醫療噴射機公司一醫療航班由美國費城飛去墨西哥蒂華納，喺費城起飛後冇耐失事，機上6人咸不剌死晒，地面亦有1死最少24傷。
* 2026年：《加拿大明報》停止營運。

## 響呢日出世嘅人

* 1512年：殷理基一世 (葡萄牙)，葡萄牙君主同樞機（1580年同日死）
* 1530年：大友宗麟，日本戰國時代九州大名（1587年死）
* 1543年：德川家康，日本江戶幕府第一代征夷大將軍（1616年死）
* 1797年：法蘭茲·舒伯特，奧地利作曲家（1828年死）
* 1886年：鄧鏗，大清至中華民國時期軍人（1922年死）
* 1892年：愛廸堅陀，美國演員（1964年死）
* 1897年：德川喜翰，日本政治人（1938年死）
* 1922年：秦怡，中國演員，原名秦德和（2022年死）
* 1935年：大江健三郎，日本作家，諾貝爾文學獎得主（2023年死）
* 1937年：菲臘加拉斯，美國作曲家
* 1938年：卑雅特歷絲，荷蘭女王
* 1942年：榮智健，香港企業家
* 1943年：林燕妮，香港作家、電台主持人同廣告人（2018年死）
* 1951年：盧傑，香港配音員
* 1964年：韓尼曼，美國結他手（2013年死）
* 1966年：江川重光，日本足球員
* 1967年：岩井厚裕，日本足球員
* 1967年：王祖賢，臺灣演員
* 1969年：伊凡娜 (歌手)，保加利亞歌手
* 1970年：陳琳 (歌手)，中國歌手（2009年死）
* 1970年：美妮哉花，美國演員
* 1971年：李英愛，南韓演員
* 1971年：眞中靖夫，日本足球員
* 1973年：Portia de Rossi，澳洲演員
* 1977年：香取慎吾，日本藝人，組合SMAP成員
* 1977年：嘉莉華盛頓，美國演員
* 1978年：林雅詩，香港演員
* 1978年：崔惟楷，臺灣填詞人
* 1981年：積斯甸添布力，美國歌手同電影演員
* 1982年：藤田泰成，日本足球員
* 1983年：顏穎思，香港藝人
* 1986年：市原充喜，日本足球員
* 1989年：近石哲平，日本足球員
* 1990年：渡邊智美，日本配音員
* 1990年：藪宏太，日本演員，組合Hey! Say! JUMP同Ya-Ya-yah成員
* 1992年：藤嶋榮介，日本足球員
* 1992年：謝夫軒迪克，愛爾蘭足球員
* 1992年：周冬雨，中國演員
* 1993年：鄧嘉傑，香港演員同模特兒
* 1994年：陳芷瑩，香港模特兒同KOL
* 1994年：吳嘉琪，香港模特兒
* 1995年：王頌茵，香港藝人
* 1996年：林靜莉，香港藝人
* 1996年：羅詠豪，澳門足球員
* 1996年：蘇芷晴，香港藝人，女團COLLAR成員
* 1997年：曹薇娟，南韓歌手
* 1997年：全慧利，香港YouTuber同KOL
* 1997年：宋安東，中國冰球員
* 1997年：杉田妃和，日本足球員
* 1998年：曹銦玲，香港藝人
* 1998年：播磨浩謙，香港足球員
* 2005年：王諾言，香港選秀活動參賽者
* 生田光，日本配音員
* 小堀幸，日本配音員
* 洛言，澳門演員，原名林志洪
* 山下亞矢香，日本配音員

## 響呢日死嘅人

* 1398年：崇光天皇，日本天皇
* 1435年：朱瞻基，大明皇帝
* 1580年：殷理基一世 (葡萄牙)，葡萄牙君主同樞機
* 1856年：凱珠嘉措，達賴喇嘛
* 1888年：聖若望鮑思高，意大利神父，創辦慈幼會
* 1933年：高爾斯華綏，英國小說作家同劇作家，諾貝爾文學獎得主
* 1951年：金策，北韓政治人物
* 1956年：阿倫·亞歷山大·米恩，英國作家
* 1964年：阮文戎，越南共和國陸軍軍官
* 1966年：Dirk Brouwer，荷蘭天文學家
* 1973年：朗納弗里施，挪威經濟學家，諾貝爾經濟學獎得主
* 1976年：馮雪峰，中國作家
* 1989年：芥川也寸志，日本作曲家同指揮
* 2002年：陸嘉榮，香港足球員
* 2014年：六齡童，中國紹劇演員，原名章宗義
* 2015年：後藤健二，日本記者、紀錄片製作人同作家
* 2016年：袁庚，招商銀行前董事長兼中國改革開放嘅緊要探索者
* 2021年：林聰 (演員)，香港演員
* 2025年：洪連珍，中國飛行時間最長嘅女飛行員
* 2025年：蘇燿祖，港英政府官員

## 節慶、風俗習慣

## 出面網頁

* 1月31日\_历史上的今天，在线查询网 （簡體中文）
* BBC ON THIS DAY | 31，英國廣播公司 （英文）
* On This Day，紐約時報 （英文）
# 經濟、社會及文化權利國際公約

《經濟、社會及文化權利國際公約》締約情况
  締約國
  簽咗重未批嘅國家
  重未簽嘅國家
《 **經濟、社會及文化權利國際公約**（粵拼：ging1 zai3 se5 wui2 kap6 man4 faa3 kyun4 lei6 gwok3 zai3 gung1 joek3）
》，又叫「**A公約**」（ei1 gung1 joek3），係聯合國通過嘅國際人權公約，包括序言同五個部分，共31條。佢同《公民權利同政治權利國際公約》有共同嘅序言以及關於人民自決權嘅規定，係國際人權憲章體系嘅第二份文件。

## 攷